2 หลักทรัพย์วิ่งเข้าเกณฑ์Cash Balance เริ่มจันทร์หน้า
ตลท.จับ AUCTและ MTLS ติด Cash Balance เริ่ม 14 พ.ย.-23 ธ.ค. 59 พร้อมขยายช่วงดำเนินการ RJH และ TACC ยาวถึง 2 ธ.ค.59
11 พ.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท สหการประมูล จำกัด (มหาชน) หรือ AUCT และบริษัท เมืองไทย ลิสซิ่ง จำกัด (มหาชน) หรือ MTLS โดยให้มีผลตั้งแต่วันที่  14 พ.ย. 2559สิ้นสุดวันที่ 23 ธ.ค. 2559
ขณะที่ขยายช่วงดำเนินการบริษัท โรงพยาบาลราชธานี จำกัด (มหาชน) หรือ RJH และบริษัท ที.เอ.ซี. คอนซูเมอร์ จำกัด (มหาชน) หรือ TACC โดยให้มีผลตั้งแต่วันที่14 พ.ย. 2559 สิ้นสุดวันที่ 2 ธ.ค. 2559